CELEX: 32017R1223
Language: sk
Date: 2017-07-05 00:00:00
Title: Vykonávacie nariadenie Komisie (EÚ) 2017/1223 z 5. júla 2017, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Tomme de Savoie (CHZO)]

7.7.2017   
            
            
               SK
            
            
               Úradný vestník Európskej únie
            
            
               L 174/14
            
         VYKONÁVACIE NARIADENIE KOMISIE (EÚ) 2017/1223
   z 5. júla 2017,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Tomme de Savoie (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:
   
               (1)
            
            
               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Francúzska o schválenie zmeny špecifikácie chráneného zemepisného označenia „Tomme de Savoie“ zapísaného do registra na základe nariadenia Komisie (ES) č. 1107/96 (2).
            
         
               (2)
            
            
               Listom z 23. novembra 2015 francúzske orgány oznámili Komisii, že na základe článku 15 ods. 4 nariadenia (EÚ) č. 1151/2012 poskytli hospodárskym subjektom, ktoré sídlia na ich území a spĺňajú podmienky uvedeného článku, do 31. decembra 2017 a 31. októbra 2025 prechodné obdobia v zmysle výnosu z 29. októbra 2015 o chránenom zemepisnom označení „Tomme de Savoie“, ktorý bol uverejnený 7. novembra 2015 v Úradnom vestníku Francúzskej republiky. V rámci vnútroštátneho námietkového konania jeden hospodársky subjekt podal námietku týkajúcu sa 50 % minimálnej základnej kŕmnej dávky dojníc, ktorá musí pochádzať zo zeleného objemového krmiva najmenej 150 dní v roku, a štyri hospodárske subjekty podali námietku týkajúcu sa minimálneho 75 % podielu dojníc plemien Abondance, Montbéliarde alebo Tarentaise v poľnohospodárskych podnikoch farmárov, pričom uviedli, že na prispôsobenie svojich podnikov potrebujú isté obdobie. Hospodárske subjekty legálne uvádzali produkt „Tomme de Savoie“ na trh nepretržite aspoň počas piatich rokov pred podaním žiadosti. Hospodársky subjekt, ktorého sa týka prechodné obdobie do 31. decembra 2017, je GAEC Le Seysselan, Vallod, 74910 SEYSSEL a hospodárske subjekty, ktorých sa týka prechodné obdobie do 31. októbra 2025, sú EARL la Ferme de Combette, GAEC Les Airelles, EARL La Ferme des 3 Quartiers, GAEC La Ferme de la Ville.
            
         
               (3)
            
            
               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).
            
         
               (4)
            
            
               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie by sa mala schváliť,
            
         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Tomme de Savoie“ (CHZO) sa schvaľuje.
   Článok 2
   Ochrana udelená v zmysle článku 1 podlieha prechodnému obdobiu, ktoré Francúzsko poskytlo na základe výnosu z 29. októbra 2015 o chránenom zemepisnom označení „Tomme de Savoie“, ktorý bol uverejnený 7. novembra 2015 v Úradnom vestníku Francúzskej republiky, v zmysle článku 15 ods. 4 nariadenia (EÚ) č. 1151/2012 hospodárskym subjektom, ktoré spĺňajú podmienky uvedeného článku.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. júla 2017
      
         
            Za Komisiu
         
         
            v mene predsedu
         
         Phil HOGAN
         
            člen Komisie
         
      
   
   
      (1)  Ú. v. EÚ L 343, 14.12.2012, s. 1.
   
      (2)  Nariadenie Komisie (ES) č. 1107/96 z 12. júna 1996 o zápise zemepisných označení a označení pôvodu podľa postupu stanoveného v článku 17 nariadenia Rady (EHS) č. 2081/92 (Ú. v. ES L 148, 21.6.1996, s. 1).
   
      (3)  Ú. v. EÚ C 58, 23.2.2017, s. 30.